“หุ้นเอเชีย” เปิดลบ วิตก “แบงก์จีน” ตรึงอัตราดอกเบี้ย LPR
"ตลาดหุ้นเอเชีย” เปิดลบ หลังแบงก์จีนประกาศตรึงดอกเบี้ย LPR ประเภท 1 ปีไว้ที่ระดับ 3.65% และคงอัตราดอกเบี้ย LPR ประเภท 5 ปีที่ 4.30% ในวันนี้ ซึ่งเป็นไปตามการคาดการณ์ของนักวิเคราะห์ พร้อมจับตาเฟดเปิดเผยรายงานประชุมนโยบายการเงินครั้งผ่านมา
ตลาดหุ้นเอเชีย” เปิดลบ หลังแบงก์จีนประกาศตรึงดอกเบี้ย LPR ประเภท 1 ปีไว้ที่ระดับ 3.65% และคงอัตราดอกเบี้ย LPR ประเภท 5 ปีที่ 4.30% ในวันนี้ ซึ่งเป็นไปตามการคาดการณ์ของนักวิเคราะห์ พร้อมจับตาเฟดเปิดเผยรายงานประชุมนโยบายการเงินครั้งผ่านมา
20 ก.พ. 2566

ผู้สื่อข่าวรายงานว่า ตลาดหุ้นเอเชียเปิดลบเป็นส่วนใหญ่ในวันนี้ ขณะที่นักลงทุนรอคอยข้อมูลเศรษฐกิจที่สำคัญในสัปดาห์นี้ ส่วนธนาคารกลางสหรัฐ (เฟด) มีกำหนดจะเปิดเผยสรุปรายงานการประชุมนโยบายการเงินครั้งที่ผ่านมาในวันพุธที่ 22 ก.พ.66
ทั้งนี้ ดัชนีนิกเกอิเปิดภาคเช้าที่ระดับ 27,497.13 จุด ลดลง 16 จุด หรือ -0.6%, ดัชนีฮั่งเส็งเปิดภาคเช้าที่ระดับ  20,681.47 จุด ลดลง 38.34 จุด หรือ -0.18% และดัชนีเซี่ยงไฮ้คอมโพสิตเปิดภาคเช้าที่ระดับ 3,230.47 จุด เพิ่มขึ้น 6.45 จุด หรือ +0.2%
สำหรับดัชนีเซี่ยงไฮ้คอมโพสิตตลาดหุ้นจีนเปิดบวกเล็กน้อย หลังจากธนาคารกลางจีน (PBOC) ตรึงอัตราดอกเบี้ยเงินกู้ลูกค้าชั้นดี (LPR) ทั้งประเภท 1 ปีและ 5 ปีในวันนี้ตามคาด
ด้านธนาคารกลางจีนประกาศตรึงอัตราดอกเบี้ย LPR ประเภท 1 ปีไว้ที่ระดับ 3.65% และคงอัตราดอกเบี้ย LPR ประเภท 5 ปีที่ 4.30% ในวันนี้ ซึ่งเป็นไปตามการคาดการณ์ของนักวิเคราะห์
ทั้งนี้ อัตราดอกเบี้ย LPR ประเภท 1 ปีของจีนเป็นดัชนีวัดอัตราดอกเบี้ยเงินกู้ของภาคเอกชน ส่วนอัตราดอกเบี้ย LPR ประเภท 5 ปีเป็นดัชนีวัดทิศทางอัตราดอกเบี้ยของภาคครัวเรือน ซึ่งรวมถึงอัตราดอกเบี้ยเพื่อการกู้จำนองในภูมิภาคเอเชียตะวันออกเฉียงใต้ ส่วนมาเลเซียจะเปิดเผยข้อมูลการค้าสำหรับเดือนม.ค.ในวันนี้